**Płock** (njemački: *Schröttersburg*, od 1941- 45) je grad od 119,425 stanovnika u sredini Poljske u Mazovjeckom vojvodstvu.

Geografske karakteristike
-------------------------

Płock se danas prostire duž obje obale rijeke Visle, udaljen 110 km sjeverozapadno od Varšave.
Historijski centar grada nalazi se na strmoj i 52 metra visokoj desnoj (istočnoj) obali rijeke, koja je tu široka 1,5 km. Izrastao je na tom mjestu jer je pružalo dobre uvjete za odbranu.

Historija
---------

Płocka katedrala
Płock je prvi put dokumentiran u 10. vijeku, kao najstariji grad u Mazoviji.
Gradska prava je dobio 1237. 20 godina prije Krakova.

Za srednjeg vijeka je bio jedan od najvažnijih administrativnih i kulturnih centara Kraljevine Poljske.
A između 1079. - 1138. i prijestolnica zemlje.

U kraljevskoj kapeli katedrale nalaze se sarkofazi poljskih vojvoda Władysława Hermana i Bolesłava Krivoustog. 
Njegov zamak je za ranog srednjeg vijeka bio rezidencija mazovskih vojvoda, a od 1075. do danas je rezidencija njegovih biskupa.

Tokom 17. vijeka prosperirao je kao trgovište.
Od 1783. je u sastavu Pruskog Kraljevstva, a tek nakon Prvog svjetskog rata od 1918. je ponovno Poljski.

Teško je razoran pri samom kraju Drugog svjetskog rata za vrijeme borbi između Crvene armije i Wehrmachta.

Znamenitosti
------------

Pored vrlo stare katedrale, atrakcija grada je njegov zoološki vrt i dva prirodna rezervata u okolici jedan na sjeverozapadu (Brudzeński) i jedan na jugozapadu (Gostynińsko-Włocławski). U samom gradu uz Vislu nalazi se jezero Sobótka, koje se ljeti pretvara u veliko kupalište.

Obrazovanje, kultura i sport
----------------------------

Plock je fakultetski grad u kom djeluje filijala Varšavskog univerziteta i tri više škole (jedna od njih je teološka).
Poznat je po Muzeju Mazovije koji se specijalizirao za secesijska djela i namještaj.

Ponos grada su rukometaši kluba *Orlen Wisła Płock*, koji je višestruki poljski prvak. Popularni su i nogometaši kluba *Wisła Płock*, koji se natječu u ekstraklasi na svom stadionu Kazimierz Górski.

Privreda
--------

Današnji Płock je prije svega grad naftne industrije i petrokemije (u njemu ima sjedište kompanija ORLEN S.A.), ali i grad mašinske, prehrambene i tekstilne industrije (Levi's).

Plock je i velika riječna luka sa velikim brodogradilištem (Centromost Stocznia Rzeczna).

Pobratimski gradovi
-------------------

Płock ima ugovore o partnerstvu sa slijedećim gradovima;

|  |  |  |  |
| --- | --- | --- | --- |
| * Srbija Loznica, Srbija
* Njemačka Darmstadt, Njemačka
* Sjedinjene Američke Države Fort Wayne, Indiana, Sjedinjene Američke Države
* Italija Forli, Italija
 | * Litvanija Mažeikiai, Litvanija
* Belorusija Navapolack, Belorusija
* Francuska Auxerre, Francuska
* Moldavija Bălți, Moldavija
 | * Ujedinjeno Kraljevstvo Thurrock, Ujedinjeno Kraljevstvo
* Rusija Mitišči, Rusija
* Narodna Republika Kina Huai'an, Kina
* Bugarska Pleven, Bugarska
 | * Ukrajina Žitomir, Ukrajina
* Gruzija Rustavi, Gruzija
 |

Panorama grada u sumrakPanorama grada u sumrak

Izvori
------

1. 1 2 3 4 5 6 7  „*Poland: Mazowieckie*" (engleski). City population. Pristupljeno 6.02. 2021.
2. 1 2 3 4 5 6 7  „O mieście" (poljski). Urząd Miasta Płock. Pristupljeno 6.02. 2021.
3. 1 2 3 4 5 6  „Płock" (engleski). Encyclopædia Britannica. Pristupljeno 6.02. 2021.
4. ↑  „Miasta Partnerskie" (poljski). Urząd Miasta Płock. Pristupljeno 6.02. 2021.

Vanjske veze
------------

***Płock*** na Wikimedijinoj ostavi

* *Urząd Miasta Płock* (službene stranice) ()